A4-0141/99

Σχέδιο Κοινής Δράσης - που εγκρίθηκε από το Συμβούλιο βάσει του άρθρου Κ.3 της Συνθήκης για την Ευρωπαϊκή Ένωση - που αφορά την καταπολέμηση της παιδικής πορνογραφίας στο Ίντερνετ (10850/5/98 - C4-0674/98 - 98/0917(CNS))

Το εν λόγω σχέδιο εγκρίνεται με τις ακόλουθες τροποποιήσεις:

(Τροπολογία 1)

Ένατη αιτιολογική αναφορά

>Αρχικό κείμενο>

ΕΧΟΝΤΑΣ ΥΠΟΨΗ το ψήφισμα του Συμβουλίου της 20ής Δεκεμβρίου 1996 περί των συνεργαζομένων με τη δικαιοσύνη ατόμων για την καταπολέμηση του διεθνούς οργανωμένου εγκλήματος(1),

___________________

(1) ΕΕ C 10 της 11.1.1997, σελ. 1.

>Κείμενο μετά την ψηφοφορία στο ΕΚ>

Διαγράφεται

(Τροπολογία 2)

Δέκατη αιτιολογική αναφορά

>Αρχικό κείμενο>

ΕΧΟΝΤΑΣ ΥΠΟΨΗ την απόφαση του Συμβουλίου της 18ης Δεκεμβρίου 1996 για την επέκταση της εντολής της UDE ώστε να περιλάβει και τον τομέα της εμπορίας ανθρώπων,

>Κείμενο μετά την ψηφοφορία στο ΕΚ>

ΕΧΟΝΤΑΣ ΥΠΟΨΗ την απόφαση του Συμβουλίου της

16ης Δεκεμβρίου 1996 για την επέκταση της εντολής της Μονάδας «Ναρκωτικά» Europol ώστε να περιλάβει και την καταπολέμηση της εμπορίας ανθρώπων (2)

___________________________

(2) ΕΕ L 342 της 31.12.1996, σελ. 4.

(Τροπολογία 22)

Δέκατη τέταρτη αιτιολογική αναφορά

>Αρχικό κείμενο>

ΕΧΟΝΤΑΣ ΚΑΤΑ ΝΟΥ την ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με «Πρόγραμμα δράσης για την προώθηση της ασφαλούς χρήσης του Ίντερνετ»,

>Κείμενο μετά την ψηφοφορία στο ΕΚ>

ΕΧΟΝΤΑΣ ΚΑΤΑ ΝΟΥ

την απόφαση του Ευρωπαϊκού Κοινοβουλίου της 17ης Νοεμβρίου 1998 σχετικά με την κοινή θέση του Συμβουλίου σχετικά με την απόφαση του Ευρωπαϊκού Κοινοβουλίου και του Συμβουλίου για την έγκριση ενός πολυετούς κοινοτικού προγράμματος δράσης για την προώθηση της ασφαλέστερης χρήσης του Ίντερνετ με την καταπολέμηση του παράνομου και βλαβερού περιεχομένου στα παγκόσμια δίκτυα(1) καθώς και τη γνωμοδότηση της Επιτροπής της 14ης Δεκεμβρίου 1998, σύμφωνα με το άρθρο 189Β, παράγραφος 2, στοιχείο δ) της Συνθήκης ΕΚ, επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για μια τέτοια απόφαση (COΜ(98)0784),και ιδιαίτερα, όσον αφορά σύστημα ορατής σήμανσης ποιότητας,

________________

(1) EE C 379 της 7.12.1998, σελ. 25

(Τροπολογία 4)

Τρίτη αιτιολογική σκέψη

>TABLE>

(Τροπολογία 5)

Άρθρο -1, παράγραφος 1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο -1

1. Κάθε κράτος μέλος λαμβάνει τα αναγκαία μέτρα, προκειμένου να διασφαλίσει, ότι η σε σχέση με το Ίντερνετ πραγματοποιούμενη παραγωγή, επεξεργασία, προσφορά και διάδοση καθώς και η μέσω του Ίντερνετ αποκτούμενη κατοχή υλικού παιδικής πορνογραφίας καθώς και η συνέργεια ή η ηθική αυτουργία σε τέτοιες πράξεις απειλούνται με αποτελεσματικές, ενδεδειγμένες και αποτρεπτικές ποινικές κυρώσεις.

(Τροπολογία 6)

Άρθρο -1, παράγραφος 2 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2. Κάθε κράτος μέλος λαμβάνει τα απαραίτητα μέτρα, προκειμένου να διασφαλίσει, ότι δεν τιμωρούνται άτομα, τα οποία αποκτούν υλικό παιδικής πορνογραφίας προκειμένου να το παραδώσουν περαιτέρω στις ποινικές διωκτικές αρχές ή τα αντίστοιχα σημεία επαφής.

(Τροπολογία 7)

Άρθρο -1, παράγραφος 3 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3. Στην εν λόγω κοινή δράση, με τον όρο «παιδί» εννοείται κάθε πρόσωπο ηλικίας κάτω των 15 ετών.

(Τροπολογία 8)

Άρθρο 1, παράγραφος 1

>Αρχικό κείμενο>

1. Προκειμένου να ενταθούν τα μέτρα για την πρόληψη και την καταπολέμηση της παραγωγής, επεξεργασίας, διανομής και κατοχής πορνογραφικού υλικού με θέμα παιδιά και για την προώθηση της αποτελεσματικής διερεύνησης και ποινικής δίωξης αδικημάτων στον τομέα αυτό, τα κράτη μέλη λαμβάνουν τα κατάλληλα μέτρα προκειμένου να ενθαρρύνουν τους χρήστες του Ίντερνετ να ενημερώνουν τις αρχές επιβολής του νόμου είτε άμεσα είτε έμμεσα, για εικαζόμενη διανομή πορνογραφικού υλικού με θέμα παιδιά μέσω του Ίντερνετ, εάν υποπέσει στην αντίληψή τους τέτοιο υλικό. Οι χρήστες του Ίντερνετ θα ενημερωθούν για τους τρόπους με τους οποίους μπορούν να έλθουν σε επαφή με τις αρχές επιβολής του νόμου, ώστε να μπορέσουν οι εν λόγω αρχές να ασκήσουν το καθήκον τους για την πρόληψη και την καταπολέμηση της παιδικής πορνογραφίας στο Ίντερνετ.

>Κείμενο μετά την ψηφοφορία στο ΕΚ>

1. Προκειμένου να ενταθούν τα μέτρα για την πρόληψη και την καταπολέμηση της παραγωγής, επεξεργασίας, διανομής και κατοχής πορνογραφικού υλικού με θέμα παιδιά και για την προώθηση της αποτελεσματικής διερεύνησης και ποινικής δίωξης αδικημάτων στον τομέα αυτό, τα κράτη μέλη λαμβάνουν τα κατάλληλα μέτρα προκειμένου

οι αρχές ποινικής διώξεως να είναι σε θέση σε νομικό και πρακτικό επίπεδο, να διερευνούν συστηματικά το Ίντερνετ για υλικό παιδικής πορνογραφίας.

(Τροπολογία 9)

Άρθρο 1, παράγραφος 2

>Αρχικό κείμενο>

2. Όπου είναι αναγκαίο, και λαμβάνοντας υπόψη τη διοικητική δομή εκάστου κράτους μέλους, ένα μέτρο για την προώθηση της αποτελεσματικής διερεύνησης και δίωξης των αδικημάτων στον τομέα αυτό θα μπορούσε να είναι η σύσταση ειδικευμένων ομάδων στα πλαίσια των υπηρεσιών επιβολής του νόμου με ειδική εμπειρία και μέσα ώστε να είναι ικανές να αντιμετωπίσουν ταχέως τις πληροφορίες για εικαζόμενη παραγωγή, επεξεργασία, διανομή και κατοχή πορνογραφικού υλικού με θέμα παιδιά.

>Κείμενο μετά την ψηφοφορία στο ΕΚ>

2. Για την προώθηση της αποτελεσματικής διερεύνησης και δίωξης των αδικημάτων στον τομέα αυτό

δημιουργούν τα κράτη μέλη ειδικευμένες ομάδες στα πλαίσια των αρχών ποινικής δίωξης με ειδική εμπειρία και μέσα ώστε να είναι ικανές να διερευνούν αυτόνομα και να αντιμετωπίζουν ταχέως τις πληροφορίες για εικαζόμενη παραγωγή, επεξεργασία, διανομή και κατοχή πορνογραφικού υλικού με θέμα παιδιά.

(Τροπολογία 10)

Άρθρο 1, παράγραφος 3

>Αρχικό κείμενο>

3. Τα κράτη μέλη μεριμνούν ώστε οι αρχές επιβολής του νόμου να ενεργούν ταχέως όποτε λαμβάνουν πληροφορίες για εικαζόμενη παραγωγή, επεξεργασία, διανομή και κατοχή πορνογραφικού υλικού με θέμα παιδιά.

>Κείμενο μετά την ψηφοφορία στο ΕΚ>

3. Τα κράτη μέλη μεριμνούν ώστε οι αρχές επιβολής του νόμου να ενεργούν ταχέως όποτε λαμβάνουν πληροφορίες για εικαζόμενη παραγωγή, επεξεργασία, διανομή και κατοχή πορνογραφικού υλικού με θέμα παιδιά.

Οι αρχές ποινικής δίωξης μπορούν να αναβάλουν τη δράση τους, εάν και καθόσον επιβάλλεται αυτό για λόγους εγκληματολογικής τακτικής, όπως προκειμένου να προσεγγίσουν τους αφανώς δρώντες και τους υποκινητές ή τις ομάδες δραστών (κυκλώματα παιδικής πορνογραφίας).

(Τροπολογία 11)

Άρθρο 2, παράγραφος 1

>Αρχικό κείμενο>

1. Τα κράτη μέλη αναλαμβάνουν να εξασφαλίσουν την ευρύτερη δυνατή συνεργασία ώστε να διευκολύνουν την αποτελεσματική έρευνα και δίωξη αδικημάτων που αφορούν την παιδική πορνογραφία στο Ίντερνετ σύμφωνα με τις ισχύουσες ρυθμίσεις και συμφωνίες.

>Κείμενο μετά την ψηφοφορία στο ΕΚ>

1. Τα κράτη μέλη αναλαμβάνουν να εξασφαλίσουν την ευρύτερη δυνατή

ταχεία, άμεση και απευθείας συνεργασία ώστε να διευκολύνουν την αποτελεσματική έρευνα και δίωξη αδικημάτων που αφορούν την παιδική πορνογραφία στο Ίντερνετ σύμφωνα με τις ισχύουσες ρυθμίσεις και συμφωνίες.

(Τροπολογία 24)

Άρθρο 2, παράγραφος 2

>Αρχικό κείμενο>

2. Θα χρησιμοποιούνται οι υπάρχοντες δίαυλοι επικοινωνίας, όπως η Ιντερπόλ.Εφόσον έχουν ήδη δημιουργηθεί σημεία επαφής που να αποτελούνται από πεπειραμένο προσωπικό και να λειτουργούν σε 24ωρη βάση για να εξασφαλίζουν έγκαιρη και αποτελεσματική απάντηση σε αυτά τα αδικήματα, τα εν λόγω σημεία επαφής θα χρησιμοποιούνται για ανταλλαγή πληροφοριών και περαιτέρω επαφές μεταξύ των κρατών μελών με σκοπό τη δίωξη εγκλημάτων που σχετίζονται με την παιδική πορνογραφία.

>Κείμενο μετά την ψηφοφορία στο ΕΚ>

2. Για τη βελτίωση της ανταλλαγής πληροφοριών και την εντατικοποίηση των αμοιβαίων επαφών, τα κράτη μέλη δημιουργούν σημεία επαφής που να αποτελούνται από πεπειραμένο προσωπικό και διαθέσιμο σε 24ωρη βάση. Τα σημεία επαφής που έχουν ήδη δημιουργηθεί για άλλες αποστολές μπορούν να χρησιμοποιούνται επίσης για τους σκοπούς αυτούς. Χρησιμοποιούνται υφιστάμενα μέσα επικοινωνίας, όπως η Ιντερπόλ, η οποία ασκεί τα καθήκοντά της και εκτός της Ευρωπαϊκής Ένωσης.

(Τροπολογία 13)

Άρθρο 2, παράγραφος 3

>Αρχικό κείμενο>

3. Τα κράτη μέλη μεριμνούν ώστε, στο πλαίσιο της εντολής της, να ενημερώνεται η Europol για εικαζόμενες υποθέσεις παιδικής πορνογραφίας.

>Κείμενο μετά την ψηφοφορία στο ΕΚ>

3. Τα κράτη μέλη μεριμνούν ώστε, στο πλαίσιο της εντολής της, να ενημερώνεται

αμέσως η Europol για εικαζόμενες υποθέσεις παιδικής πορνογραφίας, προκειμένου η Europol να είναι σε θέση να προβαίνει ταχέως σε ανάλυση της κατάστασης και να συντονίζει αποτελεσματικά μέτρα όσον αφορά την εγκληματολογική τακτική. Οι αρμόδιες αρχές οι ειδικευμένες στην καταπολέμηση της παιδικής πορνογραφίας στο Ίντερνετ χρησιμοποιούν κατά πρώτο λόγο τις δυνατότητες της ηλεκτρονικής επικοινωνίας για την προώθηση της γενικής ανταλλαγής πληροφοριών και τη βελτίωση της συνεργασίας με την Europol.

(Χωριστή ψηφοφορία)

Άρθρο 2, παράγραφος 4

>Αρχικό κείμενο>

4. Τα κράτη μέλη, σε κατάλληλη συνεργασία με την Europol, εξετάζουν το ενδεχόμενο διοργάνωσης τακτικών συνεδριάσεων των αρμόδιων αρχών των ειδικευμένων στην καταπολέμηση της παιδικής πορνογραφίας στο Ίντερνετ, με σκοπό τη γενική ανταλλαγή πληροφοριών, την ανάλυση της κατάστασης και το συντονισμό όσον αφορά την τακτική.

>Κείμενο μετά την ψηφοφορία στο ΕΚ>

Διαγράφεται

(Τροπολογία 14)

Άρθρο 2, παράγραφος 5α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

5α. Τα κράτη μέλη προσπαθούν να προκαλέσουν σε πρώιμο στάδιο τη συμμετοχή των χωρών της Κεντρικής και Ανατολικής Ευρώπης καταπολέμηση της παιδοπορνογραφίας, προκειμένου να εξαλείψουν την παραγωγή, επεξεργασία, διανομή και κατοχή πορνογραφικού υλικού με θέμα παιδιά.

(Τροπολογία 15)

Άρθρο 3, πρώτο εδάφιο

>Αρχικό κείμενο>

Τα κράτη μέλη, ενώ αρχίζουν εποικοδομητικό διάλογο με τη βιομηχανία, εξετάζουν τα ενδεδειγμένα μέτρα, οικειοθελούς ή νομικά δεσμευτικής φύσης, για την εξάλειψη της παιδικής πορνογραφίας στο Ίντερνετ. Ιδίως, τα κράτη μέλη ανταλλάσσουν τις εμπειρίες τους σχετικά με την αποτελεσματικότητα των μέτρων που έχουν λάβει την εξάλειψη της παιδικής πορνογραφίας στο Ίντερνετ. Μπορούν, για παράδειγμα, να εξετάσουν, στο πλαίσιο αυτό, ένα ή περισσότερα από τα ακόλουθα μέτρα με τα οποία θα παροτρύνουν τις υπηρεσίες που παρέχουν πρόσβαση στο Ίντερνετ:

>Κείμενο μετά την ψηφοφορία στο ΕΚ>

Τα κράτη μέλη, ενώ αρχίζουν εποικοδομητικό διάλογο με τη βιομηχανία,

λαμβάνουν τα ενδεδειγμένα μέτρα, οικειοθελούς και νομικά δεσμευτικής φύσης, για την εξάλειψη της παιδικής πορνογραφίας στο Ίντερνετ. Ιδίως, τα κράτη μέλη ανταλλάσσουν τις εμπειρίες τους σχετικά με την αποτελεσματικότητα των μέτρων που έχουν λάβει την εξάλειψη της παιδικής πορνογραφίας στο Ίντερνετ. Μπορούν, για παράδειγμα, να λάβουν, στο πλαίσιο αυτό, τα ακόλουθα μέτρα με τα οποία θα παροτρύνουν τις υπηρεσίες που παρέχουν πρόσβαση στο Ίντερνετ:

(Τροπολογία 16)

Άρθρο 3, παράγραφος -1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

-1. να μεριμνούν ούτως ώστε να είναι δυνατή η διαπίστωση της ταυτότητας των ατόμων τα οποία έχουν εγκαταστήσει μία διεύθυνση ηλεκτρονικού ταχυδρομείου (e-mail).

(Τροπολογία 17)

Άρθρο 3, παράγραφος 3

>Αρχικό κείμενο>

3. σύμφωνα με το ψήφισμα του Συμβουλίου της 17ης Ιανουαρίου 1995 σχετικά με τη νόμιμη παρακολούθηση των τηλεπικοινωνιών, να κατακρατούν στοιχεία που σχετίζονται με τη διακίνηση, όπου μπορεί να εφαρμοστεί και είναι τεχνικώς δυνατό -ιδιαίτερα προς το σκοπό άσκησης ποινικής δίωξης σε περιπτώσεις όπου υπάρχει η υποψία σεξουαλικής εκμετάλλευσης παιδιών, παραγωγής, επεξεργασίας και διανομής πορνογραφικού υλικού με θέμα παιδιά- για όσο διάστημα προβλέπει η εθνική νομοθεσία προκειμένου να διαβιβαστούν τα στοιχεία στις αρχές δίωξης του εγκλήματος, σύμφωνα με τις ισχύουσες διαδικασίες,

>Κείμενο μετά την ψηφοφορία στο ΕΚ>

3. σύμφωνα με το ψήφισμα του Συμβουλίου της 17ης Ιανουαρίου 1995 σχετικά με τη νόμιμη παρακολούθηση των τηλεπικοινωνιών, να κατακρατούν στοιχεία που σχετίζονται με τη διακίνηση, και είναι τεχνικώς δυνατό -ιδιαίτερα προς το σκοπό άσκησης ποινικής δίωξης σε περιπτώσεις όπου υπάρχει η υποψία σεξουαλικής εκμετάλλευσης παιδιών, παραγωγής, επεξεργασίας και διανομής πορνογραφικού υλικού με θέμα παιδιά- για όσο διάστημα προβλέπει η εθνική νομοθεσία

, τουλάχιστον ωστόσο για τρεις μήνες προκειμένου να διαβιβαστούν τα στοιχεία στις αρχές δίωξης του εγκλήματος, σύμφωνα με τις ισχύουσες διαδικασίες,

(Τροπολογία 18)

Άρθρο 4

>Αρχικό κείμενο>

Άρθρο 4

Τα κράτη μέλη επαληθεύουν τακτικά κατά πόσον οι τεχνολογικές εξελίξεις απαιτούν, προς διατήρηση της αποτελεσματικότητας της καταπολέμησης της παιδικής πορνογραφίας στο Ίντερνετ, τροποποίηση της ποινικής δικονομίας, στο πλαίσιο του σεβασμού των θεμελιωδών αρχών του δικαίου τους. Εάν χρειάζεται, υποβάλλουν στις αρμόδιες αρχές σχετικές προτάσεις.

>Κείμενο μετά την ψηφοφορία στο ΕΚ>

διαγράφεται

(Τροπολογία 19)

Άρθρο 5

>Αρχικό κείμενο>

Άρθρο 5

Τα κράτη μέλη, σε επαφή με τη βιομηχανία, συνεργάζονται ανταλλάσσοντας τις εμπειρίες τους και ενθαρρύνοντας, εάν είναι εφικτό, την παραγωγή φίλτρων και άλλων τεχνικών μέσων για την παρεμπόδιση και τον εντοπισμό της διανομής υλικού παιδικής πορνογραφίας.

>Κείμενο μετά την ψηφοφορία στο ΕΚ>

διαγράφεται

(Τροπολογία 20)

Άρθρο 6, παράγραφος 1

>Αρχικό κείμενο>

1. Το Συμβούλιο εξετάζει σε ποιο βαθμό τα κράτη μέλη έχουν εκπληρώσει τις υποχρεώσεις τους που απορρέουν από την κοινή δράση της 24ης Φεβρουαρίου 1997, που ενέκρινε το Συμβούλιο βάσει του άρθρου Κ.3 της Συνθήκης της Ευρωπαϊκής Ένωσης, σχετικά με την καταπολέμηση της εμπορίας ανθρώπων και της σεξουαλικής εκμετάλλευσης παιδιών, και σε ποιο βαθμό έχουν αποδειχθεί αποτελεσματικά τα μέτρα που προτείνονται στην παρούσα κοινή δράση.

>Κείμενο μετά την ψηφοφορία στο ΕΚ>

1. Το Συμβούλιο εξετάζει

και αξιολογεί πριν από τον Ιούλιο του 2000 σε ποιο βαθμό τα κράτη μέλη έχουν εκπληρώσει τις υποχρεώσεις τους που απορρέουν από την κοινή δράση της 24ης Φεβρουαρίου 1997, που ενέκρινε το Συμβούλιο βάσει του άρθρου Κ.3 της Συνθήκης της Ευρωπαϊκής Ένωσης, σχετικά με την καταπολέμηση της εμπορίας ανθρώπων και της σεξουαλικής εκμετάλλευσης παιδιών, και σε ποιο βαθμό έχουν αποδειχθεί αποτελεσματικά τα μέτρα που καθορίζονται στην παρούσα κοινή δράση.

(Τροπολογία 21)

Άρθρο 6, παράγραφος 2, εισαγωγική πρόταση

>Αρχικό κείμενο>

2. Η εξέταση αυτή θα διεξαχθεί, με τις εξαιρέσεις που προβλέπουν τα στοιχεία α) και β) παρακάτω, σύμφωνα με την κοινή δράση της 5ης Δεκεμβρίου 1997 για τη δημιουργία μηχανισμού αξιολόγησης της εφαρμογής και της υλοποίησης σε εθνικό επίπεδο των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος. Στο πλαίσιο αυτό, το Συμβούλιο θα εξετάσει επίσης σε ποιο βαθμό τα κράτη μέλη έχουν μεταφέρει στο εθνικό δίκαιο το ψήφισμα του Συμβουλίου της 17ης Ιανουαρίου 1995 σχετικά με τη νόμιμη παρακολούθηση των τηλεπικοινωνιών. Οι εξαιρέσεις είναι:

>Κείμενο μετά την ψηφοφορία στο ΕΚ>

2. Η εξέταση αυτή

διεξάγεται, με τις εξαιρέσεις που προβλέπουν τα στοιχεία α) και β) παρακάτω, σύμφωνα με την κοινή δράση της 5ης Δεκεμβρίου 1997 για τη δημιουργία μηχανισμού αξιολόγησης της εφαρμογής και της υλοποίησης σε εθνικό επίπεδο των διεθνών υποχρεώσεων που έχουν αναληφθεί στον τομέα της καταπολέμησης του οργανωμένου εγκλήματος. Στο πλαίσιο αυτό, το Συμβούλιο θα εξετάσει επίσης σε ποιο βαθμό τα κράτη μέλη έχουν μεταφέρει στο εθνικό δίκαιο το ψήφισμα του Συμβουλίου της 17ης Ιανουαρίου 1995 σχετικά με τη νόμιμη παρακολούθηση των τηλεπικοινωνιών. Οι εξαιρέσεις είναι:

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το Σχέδιο Κοινής Δράσης - που εγκρίθηκε από το Συμβούλιο βάσει του άρθρου Κ3 της Συνθήκης για την Ευρωπαϊκή Ένωση - που αφορά την καταπολέμηση της παιδικής πορνογραφίας στο Ίντερνετ (10850/5/98 - C4-0674/98 - 98/0917(CNS)) (Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη το σχέδιο του Συμβουλίου (10850/5/98 - 98/0917(CNS)),

- έχοντας κληθεί από την Προεδρία του Συμβουλίου να γνωμοδοτήσει σύμφωνα με το άρθρο Κ.6, παράγραφος 2 της Συνθήκης για την Ευρωπαϊκή Ένωση (C4-0674/98),

- έχοντας υπόψη τα ψηφίσματα

α) των βουλευτών Muscardini και Pasty εξ ονόματος της Ομάδας Ένωση για την Ευρώπη για την καταπολέμηση της παιδεραστίας (B4-0881/98)

β) των βουλευτών Muscardini και Pasty εξ ονόματος της Ομάδας Ένωση για την Ευρώπη σχετικά με τη χρήση του δικτύου Internet για εγκληματικούς σκοπούς (B4-0882/98)

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Πολιτισμού, Νεότητας, Παιδείας και Μέσων Ενημέρωσης καθώς και της Επιτροπής Νομικών Θεμάτων και Δικαιωμάτων των Πολιτών (A4-0141/99),

1. εγκρίνει το σχέδιο του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.